
Parlamentul României

Camera Deputaţilor
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	16 martie 2016

	Nr.
	4c-7/217


R A P O R T
asupra proiectului de Lege pentru modificarea și completarea Ordonanței de urgență a Guvernului nr.111/2010 privind concediul și indemnizația lunară pentru creșterea copiilor 
(PLx 347/2013),
asupra propunerii legislative pentru completarea și modificarea Ordonanței de urgență a Guvernului nr.111/2010 privind concediul și indemnizația lunară pentru creșterea copiilor
(Plx 533/2013)
şi asupra proiectului de lege pentru modificarea art.2 alin.(3) din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor
(PLx 569/2015)
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată cu dezbaterea pe fond, în procedură obişnuită, a proiectului de Lege pentru modificarea și completarea Ordonanței de urgență a Guvernului nr.111/2010 privind concediul și indemnizația lunară pentru creșterea copiilor (PLx 347/2013), a propunerii legislative pentru completarea și modificarea Ordonanței de urgență a Guvernului nr.111/2010 privind concediul și indemnizația lunară pentru creșterea copiilor (Plx 533/2013) şi a proiectului de lege pentru modificarea art.2 alin.(3) din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor 
(PLx 569/2015), trimise în 7 octombrie 2013, 27 noiembrie 2013, respectiv 3 septembrie 2015.
La întocmirea prezentului raport, în conformitate cu prevederile art.68 alin.(1) din Regulamentul Camerei Deputaţilor, republicat, Comisia a avut în vedere:

· avizele favorabile ale Consiliului Legislativ (nr.237/03.04.2013, nr.661/02.07.2013, respectiv nr.240/13.03.2015)
· avizele Consiliului Economic şi Social (nr.167/13.05.2013, nr.327/14.06.2013, respectiv nr.466/26.02.2015)

· avizele Comisiei juridice de disciplină şi imunităţi 
(nr.4c-11/1095/16.10.2013, nr.4c-11/1388/16.12.2013, respectiv nr.4c-11/1041/06.10.2015)

· avizele Comisiei pentru egalitatea de şanse pentru femei şi bărbaţi (nr.4c-17/370/22.10.2013, nr.4c-17/497/11.12.2013, respectiv 
nr.4c-17/564/21.09.2015)

· avizele Comisiei buget, finanţe şi bănci (nr. 4c-2/465/01.10.2013, nr.4c-2/688/19.02.2014, respectiv nr.4c-2/763/23.09.2015)
· avizele Comisiei pentru sănătate şi familie (nr.4c-8/201/17.10.2013, nr.4c-8/282/10.12.2013, respectiv nr. 4c-8/288/16.09.2015)

· punctele de vedere ale Guvernului (nr.671/10.05.2013 şi nr.1930/18.10.2013).
Cele trei iniţiative legislative au ca obiect de reglementare modificarea şi completarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr.132/2011, cu modificările şi completările ulterioare, urmărindu-se îmbunătăţirea cadrului normativ pentru asigurarea unui sprijin real în vederea creşterii şi îngrijirii copiilor.
Astfel, iniţiativa legislativă cu nr. PLx 347/2013 vizează includerea în categoria beneficiarilor indemnizaţiei şi concediului pentru creşterea copilului şi a părinţilor care au realizat venituri supuse impozitului timp de 12 luni în ultimii 2 ani anteriori naşterii copilului, iar indemnizaţia să se calculeze raportat la ultimele 12 luni în care au realizat venituri, din aceşti 2 ani.
Iniţiativa legislativă cu nr. Plx 533/2013 prevede acordarea unei indemnizaţii în cuantum de 0,5% ISR bunicului care supraveghează zilnic nepotul, după împlinirea de către copil a vârstei de un an, respectiv 2 ani, precum şi introducerea unor categorii de venituri ca o condiţie pentru acordarea sau suspendarea indemnizaţiei sau a stimulentului de inserţie.
Iniţiativa legislativă cu nr. PLx 569/2015 are în vedere eliminarea obligaţiei părinţilor de a opta pentru concediul de un an, respectiv doi ani pentru creştera copiilor şi stabilirea unor plafoane distincte pentru indemnizaţiile corespunzătoare celor doi ani.
La dezbaterile care au avut loc în şedinţa comisiei din data de 8 martie 2016 au participat, în conformitate cu prevederile art.55 din Regulamentul Camerei Deputaţilor, republicat:

· d-na Claudia Ana Costea – ministru, Ministerul Muncii, Familiei, Protecţiei Sociale şi Persoanelor Vârstnice

· d-l Gabriel Lungu – Secretar de Stat, Ministerul Muncii, Familiei, Protecţiei Sociale şi Persoanelor Vârstnice

· d-na Mihaela Grecu – director,  Ministerul Muncii, Familiei, Protecţiei Sociale şi Persoanelor Vârstnice

· d-na Mihaela Popa – senator, în calitate de iniţiator al proiectului de lege nr. PLx 347/2013.
La lucrările comisiei şi-au înregistrat prezenţa 24 deputaţi, din totalul de 24 membri ai comisiei.

Raportul comisiei a fost adoptat cu unanimitate de voturi.
Proiectul de lege cu nr.PLx 347/2013 a fost adoptat de Senat în şedinţa din 2 octombrie 2013, propunerea legislativă cu nr.Plx 533/2013 a fost respinsă de Senat în şedinţa din 19 noiembrie 2013, iar proiectul de lege cu nr. PLx 569/2015 a fost adoptat de Senat în şedinţa din 1 septembrie 2015.
Proiectul de lege cu nr. PLx 347/2013 face parte din categoria legilor ordinare, conform prevederilor art.73 alin.(2) din Constituţia României, republicată, iniţiativa legislativă cu nr. Plx 533/2013 face parte din categoria legilor organice, conform prevederilor art.73 alin.(3) din Constituţia României, republicată, iar proiectul de lege cu 
nr. PLx 569/2015, aprobat de comisie cu amendamente, face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, pentru toate cele trei iniţiative legislative.
În urma finalizării dezbaterilor, Comisia propune Plenului Camerei Deputaţilor adoptarea cu amendamente a proiectului de lege cu 
nr. PLx 569/2015 şi respingerea proiectului de lege cu 
nr. PLx 347/2013 întrucât prevederile acestuia au fost preluate ca amendamente admise în prezentul raport, respectiv respingerea propunerii legislative cu nr. Plx 533/2013 întrucât măsurile propuse contravin prevederilor Directivei 2010/18/UE transpusă în legislaţia naţională prin Ordonanţa de urgenţă a Guvernului nr.111/2010.
Amendamentele sunt redate în anexele care fac parte integrantă din prezentul raport.
PREŞEDINTE,



SECRETAR,

Adrian Solomon



Mihăiţă Găină
Întocmit,

Consilier parlamentar Sorina Szabo
Consilier parlamentar Lidia Vlădescu

Anexa nr.1

AMENDAMENTE ADMISE:
	Nr.
crt.
	Text act normativ de bază

(OUG nr.111/2010)
	Text adoptat de Senat
	Text propus de comisie

(autor amendament)
	Motivare amendamente

	1. 
	__
	Titlul legii 

Lege privind modificarea art.2 alin.(3) din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor


	Titlul legii 

Lege pentru modificarea şi completarea Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor

Autori: membrii comisiei

	Pentru respectarea normelor de tehnică legislativă.

	2. 
	__


	Articol unic. – La articolul 2 din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, publicată în Monitorul Oficial al României, Partea I, nr. 830 din 10 decembrie 2010, cu modificările şi completările ulterioare, alineatul (3) se modifică şi va avea următorul cuprins:
	Art.I. – Ordonanţa de urgenţă a Guvernului nr.111/2010 privind concediul şi indemnizaţia lunară pentru creşterea copiilor, publicată în Monitorul Oficial al României, Partea I, nr. 830 din 10 decembrie 2010, aprobată cu modificări prin Legea nr.132/2011, cu modificările şi completările ulterioare, se modifică şi se completează după cum urmează:
Autori: membrii comisiei


	Pentru respectarea normelor de tehnică legislativă.

	3. 
	571/2003(1) Începând cu data de 1 ianuarie 2011, persoanele care, în ultimul an anterior datei naşterii copilului, au realizat timp de 12 luni venituri din salarii, venituri din activităţi independente, venituri din activităţi agricole supuse impozitului pe venit potrivit prevederilor Legii nr.Art. 2 -  privind Codul fiscal, cu modificările şi completările ulterioare, denumite în continuare venituri supuse impozitului, pot beneficia opţional de următoarele drepturi:

a) concediu pentru creşterea copilului în vârstă de până la un an, respectiv 3 ani în cazul copilului cu handicap, precum şi de o indemnizaţie lunară; 

b) concediu pentru creşterea copilului în vârstă de până la 2 ani, precum şi de o indemnizaţie lunară.

	__
	1. La articolul 2, alineatul (1) se modifică şi va avea următorul cuprins:

“(1) Persoanele care, în ultimii doi ani anteriori datei naşterii copilului, au realizat timp de cel puţin 12 luni venituri din salarii şi asimilate salariilor, venituri din activităţi independente, venituri din activităţi agricole, silvicultură şi piscicultură, supuse impozitului pe venit potrivit prevederilor Legii nr.227/2015 privind Codul fiscal, cu modificările şi completările ulterioare, denumite în continuare venituri supuse impozitului,  beneficiază de concediu pentru creşterea copilului în vârstă de până la doi 2 ani, respectiv 3 ani în cazul copilului cu handicap, precum şi de o indemnizaţie lunară.”Art.2. - 
Autori: senator Mihaela Popa şi membrii comisiei


	Pentru respectarea normelor de tehnică legislativă.
Amendament preluat din proiectului de lege cu nr.PLx 347/2013.

Pentru eliminarea obligaţiei părinţilor de a opta pentru concediul de un an, respectiv doi ani pentru creştera copiilor.

	4. 
	Art.2 alin.(11) 
(11) Limitele minimă şi maximă ale indemnizaţiei se stabilesc prin raportare la indicatorul social de referinţă, denumit în continuare ISR.


	
	2. La articolul 2, alineatul (11) se abrogă.
Autori: membrii comisiei

	Pentru corelare cu amendamentele formulate în sensul raportării cuantumului indemnizaţiei pentru creşterea copilului la salariul minim brut pe tară garantat în plată şi nu la ISR.

	5. 
	Art.2 alin.(2)

(2) Indemnizaţia lunară prevăzută la alin. (1) lit. a) se stabileşte în cuantum de 85% din media veniturilor nete realizate în ultimele 12 luni şi nu poate fi mai mică de 1,2 ISR şi nici mai mare de 6,8 ISR.

	
	3. La articolul 2, alineatul (2) se modifică şi va avea următorul cuprins:
“(2) Indemnizaţia lunară prevăzută la alin.(1) se stabileşte în cuantum de 85% din media veniturilor nete realizate în ultimele 12 luni din ultimii doi ani, şi nu poate fi mai mică de 85% din cuantumul salariului minim brut pe ţară garantat în plată.”

Autori: membrii comisiei


	Pentru asigurarea unui sprijin real în vederea creşterii şi îngrijirii copiilor.

	6. 
	Art.2 alin. (2) şi (7)

(3) Indemnizaţia lunară prevăzută la alin. (1) lit. b) se stabileşte în cuantum de 85% din media veniturilor nete realizate în ultimele 12 luni şi nu poate fi mai mică de 1,2 ISR şi nici mai mare de 2,4 ISR.
..........................................
(7) Opţiunea beneficiarului prevăzută la alin. (1) se exprimă în scris, pe bază de cerere, şi nu poate fi schimbată pe parcursul acordării drepturilor.


	„(3) Indemnizaţia lunară prevăzută la alin.(1) lit.b) se stabileşte în cuantum de 85% din media veniturilor nete realizate în ultimele 12 luni şi nu poate fi mai mică de 1.2 ISR şi nici mai mare de 6,8 ISR, pentru primul an, respectiv nu poate fi mai mică de 1.2 ISR şi nici mai mare de 2,4 ISR, pentru al doilea an.”
	4. La articolul 2, alineatele (3) şi (7) se abrogă.

Autori: membrii comisiei

	Pentru corelare cu modificările propuse în raport.

	7. 
	Art.3, alin.(1)

Art.3. - (1) Veniturile din salarii, din activităţi independente şi din activităţi agricole prevăzute la art. 2 alin. (1) sunt cele definite la art. 46, art. 55 alin. (1) şi (2) şi art. 71 din Legea nr. 571/2003, cu modificările şi completările ulterioare, şi reprezintă valoarea obţinută după aplicarea cotei de impozitare asupra venitului impozabil stabilit conform legii, corespunzător fiecărei categorii de venit.

	__
	5. La articolul 3, alineatul (1) se modifică şi va avea următorul cuprins:
„Art.3. - (1) În sensul prezentei ordonanţe de urgenţă, veniturile din salarii şi asimilate salariilor, din activităţi independente şi din activităţi agricole, silvicultură şi piscicultură prevăzute la art.2 alin.(1) sunt cele definite la art.67, art.76 alin.(1) şi (2) şi art. 103 din Legea nr.227/2015, cu modificările şi completările ulterioare, şi reprezintă valoarea obţinută după aplicarea cotei de impozitare asupra venitului impozabil stabilit conform Codului fiscal, corespunzător fiecărei categorii de venit.”
Autori: membrii comisiei

	Pentru corelare cu modificările propuse în raport.

Pentru corelare cu noul Cod fiscal.


	8. 
	Art.5. - Nivelul indemnizaţiilor lunare prevăzute la art. 2 alin. (2) şi (3) se majorează cu 1,2 ISR pentru fiecare copil născut dintr-o sarcină gemelară, de tripleţi sau multipleţi, începând cu al doilea copil provenit dintr-o astfel de naştere.


	
	6. Articolul 5 se modifică şi va avea următorul cuprins:

“Art.5. - Nivelul indemnizaţiei lunare prevăzute la art.2 alin.(2) se majorează cu 85% din cuantumul salariului minim brut pe ţară garantat în plată pentru fiecare copil născut dintr-o sarcină gemelară, de tripleţi sau multipleţi, începând cu al doilea copil provenit dintr-o astfel de naştere.

Autori: membrii comisiei


	Întrucât cuantumul indemnizaţiei minime este egal cu 85% din cuantumul salariului minim brut pe ţară garantat în plată.

	9. 
	(1) După împlinirea de către copil a vârstei de un an, cu excepţia copilului cu handicap, persoanele care au optat pentru acordarea concediului pentru creşterea copilului şi indemnizaţia lunară prevăzute la art. 2 alin. (1) lit. a) au dreptul la concediu fără plată pentru creşterea copilului până la vârsta de 2 ani.Art.6. - 
(2) Cererea pentru acordarea concediului fără plata indemnizaţiei pentru creşterea copilului se depune şi se înregistrează la angajator, pe baza livretului de familie sau a certificatului de naştere al copilului.

	
	7. Articolul 6 se abrogă.

Autori: membrii comisiei

	În urma modificărilor propuse în raport, prevederile privind acordarea concediului fără plată se abrogă.

	10. 
	Art.7 alin.(1)

Art.7. - (1) Persoanele care în perioada în care sunt îndreptăţite să beneficieze de concediul pentru creşterea copilului, prevăzut la art.2 alin.(1), obţin venituri supuse impozitului prevăzute la art. 3 au dreptul la un stimulent de inserţie în cuantum lunar de 1 ISR.

(2) Stimulentul de inserţie prevăzut la alin. (1) se acordă după cum urmează:

a) pentru persoanele care beneficiază de concediul pentru creşterea copilului prevăzut la art.2 alin.(1) lit.a), dacă acestea obţin venituri supuse impozitului înainte de împlinirea de către copil a vârstei de un an, pentru perioada rămasă până la împlinirea de către copil a vârstei de 2 ani;

b) pentru persoanele care beneficiază de concediul pentru creşterea copilului prevăzut la art.2 alin.(1) lit.b), dacă acestea obţin venituri supuse impozitului, după împlinirea de către copil a vârstei de un an, pentru perioada rămasă până la împlinirea de către acesta a vârstei de 2 ani;

c) pentru persoanele care beneficiază de concediul pentru creşterea copilului cu handicap în vârstă de până la 3 ani, prevăzut la art. 2 alin. (1) lit. a), oricând, pe toată perioada.


	
	8. La articolul 7, alineatele (1) şi (2) se modifică şi vor avea următorul cuprins:

„Art.7. – (1) Persoanele care, în perioada în care sunt îndreptăţite să beneficieze de concediul pentru creşterea copilului, prevăzut la art.2 alin.(1), obţin venituri supuse impozitului prevăzute la art.3 au dreptul la un stimulent de inserţie în cuantum lunar de 50% din cuantumul indemnizaţiei minime stabilită potrivit art.2 alin.(2).
(2) Pentru persoanele care obţin venituri supuse impozitului, potrivit art.3, cu cel puțin 60 de zile înainte de împlinirea de către copil a vârstei de 2 ani, respectiv 3 ani în cazul copilului cu handicap, acordarea stimulentului de inserție se prelungește astfel:

a) până la împlinirea de către copil a vârstei de 3 ani;

b) până la împlinirea de către copil a vârstei de 4 ani, în cazul copilului cu handicap, fără a beneficia în această perioadă de prevederile art.31 alin.(1) și (2).”
Autori: membrii comisiei

	Întrucât drepturile acordate se raportează la salariului minim brut pe ţară garantat în plată.

Acordarea stimulentului se prelungeşte pentru a veni în sprijinul familiilor cu copiii în vârsta de până la 2 ani, respectiv 3 ani în cazul copilului cu handicap.

	11. 
	Art.8 alin (1)
(1) De indemnizaţia lunară şi stimulentul de inserţie prevăzute de prezenta ordonanţă de urgenţă beneficiază oricare dintre părinţii fireşti ai copilului, în raport cu opţiunea exprimată conform art. 2 alin. (1), dacă îndeplineşte condiţiile de acordare prevăzute de prezenta ordonanţă de urgenţă.
Art.8. - 
Art.8 alin (4) lit. b)

b) de drepturile prevăzute de prezenta ordonanţă de urgenţă, dacă îndeplineşte condiţiile de acordare, în funcţie de opţiunea nou-exprimată, raportată la  vârsta copilului.

	
	9. La articolul 8, alineatul (1) şi litera b) a alineatului (4) se modifică şi vor avea următorul cuprins:

“Art.8. - (1) De indemnizaţia lunară şi stimulentul de inserţie prevăzute de prezenta ordonanţă de urgenţă beneficiază oricare dintre părinţii fireşti ai copilului, dacă îndeplineşte condiţiile de acordare prevăzute de prezenta ordonanţă de urgenţă.”

“b) de drepturile prevăzute de prezenta ordonanţă de urgenţă, dacă îndeplineşte condiţiile de acordare.”

Autori: membrii comisiei


	Pentru corelare cu modificările propuse în raport.

	12. 
	Art.9 alin.(1)

Art.9. - (1) Concediul şi indemnizaţia lunară prevăzute la art.2 alin.(1) , art.5 şi 6, precum şi stimulentul de inserţie prevăzut la art. 7 se cuvin pentru fiecare dintre naşteri sau, după caz, pentru fiecare dintre situaţiile prevăzute la art. 8 alin. (2) .

(4) Pe perioada suprapunerii situaţiilor prevăzute la alin.(2), cuantumul indemnizaţiei lunare se majorează cu suma de 1,2 ISR pentru fiecare dintre copii, începând cu cel de-al doilea.
	
	10. La articolul 9, alineatele (1) şi (4) se modifică şi vor avea următorul cuprins:
 „Art.9. - (1) Concediul şi indemnizaţia lunară prevăzute la art.2 alin.(1) şi art.5,  precum şi stimulentul de inserţie prevăzut la art.7, se cuvin pentru fiecare dintre naşteri sau, după caz, pentru fiecare dintre situaţiile prevăzute la art.8 alin.(2).”

“(4) Pe perioada suprapunerii situaţiilor prevăzute la alin.(2), cuantumul indemnizaţiei lunare se majorează cu 85% din cuantumul salariului minim brut pe ţară garantat în plată, pentru fiecare dintre copii, începând cu cel de-al doilea.”
Autori: membrii comisiei


	Pentru corelare cu modificările propuse în raport.
Întrucât drepturile acordate se raportează la salariului minim brut pe ţară garantat în plată.



	13. 
	__
	__
	11. La articolul 11 se introduc două noi alineate, alineatele (2) şi (3), cu următorul cuprins:
“(2) În situația prevăzută la alin.(1) lit.b) persoana care a solicitat inițial concediul și indemnizația pentru creșterea copilului poate opta pentru concediu fără plată sau, după caz, pentru realizarea de venituri supuse impozitului.

(3) În cazul în care persoana care a solicitat inițial concediul și indemnizația pentru creșterea copilului optează pentru concediu fără plată, acesta constituie perioadă asimilată în sensul art.2 alin.(5), lit. i).”

Autori: membrii comisiei

	Pentru a veni în sprijinul familiilor cu copiii în vârsta de până la 2 ani.

	14. 
	Art.12 alin.(2)-(4)

(2) Începând cu anul 2012, pentru menţinerea drepturilor prevăzute de prezenta ordonanţă de urgenţă, beneficiarii care au drepturi stabilite de cel puţin 6 luni au obligaţia să îşi achite impozitele şi taxele locale faţă de bugetul local pentru bunurile pe care le deţin în proprietate, conform prevederilor Legii nr.571/2003, cu modificările şi completările ulterioare.
(3) Pentru persoanele singure care se ocupă de creşterea şi îngrijirea unuia sau a mai multor copii, menţinerea drepturilor reglementate de prezenta ordonanţă de urgenţă nu este condiţionată de obligaţia prevăzută la alin.(2).

(4) Pentru familiile legal constituite, obligaţia legală faţă de bugetul local se aplică asupra bunurilor familiei, indiferent de soţul care deţine în proprietate respectivele bunuri.

	
	12. La articolul 12, alineatele (2) – (4) se abrogă.

Autori: membrii comisiei

	Această obligație a fost eliminată prin Legea nr.342/2015 pentru beneficiarii de venit minim garantat. Pentru a nu se crea discriminări, mai ales în privința familiilor cu copii, se impune eliminarea și în cazul acordării indemnizației pentru creșterea copilului.

	15. 
	__
	__
	13. La articolul 12, după alineatul (4) se introduce un alineat nou, alineatul (5), cu următorul cuprins:

“(5) Prevederile alin.(1) se corelează în mod corespunzător în cazul persoanelor îndeptăţite cărora li se aplică prevederile Regulamentului (CE) nr.883/2004 al Parlamentului European şi al Consiliului din 29 aprilie 2004 privind coordonarea sistemelor de securitate socială şi ale Regulamentului (CE) nr.987/2009 al Parlamentului European şi al Consiliului din 16 septembrie 2009 de stabilire a procedurii de punere în aplicare a Regulamentului (CE) nr.883/2004 privind coordonarea sistemelor de securitate socială.”
Autori: membrii comisiei


	Este necesar ca persoanele care se deplasează în Comunitate să se supună regimului de securitate socială a unui singur stat membru, pentru a se evita suprapunerea dispoziţiilor legislaţiilor interne aplicabile, precum şi complicaţiile care pot rezulta din această cauză.

	16. 
	Art.16 alin.(1) lit.a)

(1) Dreptul la indemnizaţiile prevăzute la art.2 alin.(1), respectiv la art.5 şi art.9 alin.(4) şi (5) încetează cu ziua următoare celei în care: 
Art.16. - 
a) copilul a împlinit vârsta de un an sau, după caz, 2 ani, respectiv de 3 ani, în cazul copilului cu handicap;
...........................................

	
	14. La articolul 16 alineatul (1), litera a) se modifică şi va avea următorul cuprins:

“a) copilul a împlinit vârsta de 2 ani, respectiv de 3 ani, în cazul copilului cu handicap;”
Autori: membrii comisiei

	Pentru corelare cu modificările propuse în raport.


	17. 
	Art.16 alin.(1) lit.c)

c) beneficiarul se află în situaţia prevăzută la art.38 alin.(7).


	
	15. La articolul 16 alineatul (1), litera c) se abrogă.

Autori: membrii comisiei


	Ca urmare a abrogării art.38

	18. 
	Art.16, alin.(2), lit. i)

i) beneficiarul realizează venituri supuse impozitului şi copilul nu a împlinit vârsta de un an, 2 ani, respectiv 3 ani în cazul copilului cu handicap;
	
	16. La articolul 16 alineatul (2), litera i) se modifică şi va avea următorul cuprins:

“i) beneficiarul realizează venituri supuse impozitului şi copilul nu a împlinit vârsta de 2 ani, respectiv 3 ani în cazul copilului cu handicap;”
Autori: membrii comisiei


	Pentru corelare cu modificările propuse în raport.


	19. 
	Art.16, alin.(2), lit. i)

k) beneficiarul se află în situaţia prevăzută la art.38 alin.(4).


	
	17. La articolul 16 alineatul (2), litera lit.k) se abrogă.

Autori: membrii comisiei

	Ca urmare a abrogării art.38

	20. 
	Art.17 alin.(1) lit.d)

Art.17. - (1) Dreptul la stimulentul de inserţie prevăzut la art. 7 încetează cu ziua următoare celei în care:

d) beneficiarul se află în situaţia prevăzută la art.38 alin.(7) .
	
	18. La articolul 17 alineatul (1), litera lit.d) se abrogă.

Autori: membrii comisiei


	Ca urmare a abrogării art.38

	21. 
	Art.21 alin.(1) şi (3)

(1) Pe perioada în care se beneficiază de indemnizaţia prevăzută la art.2 alin.(1), respectiv la art.5 şi art.9 alin.(4) şi (5), precum şi pe perioada concediului fără plată prevăzut la art.6, plata contribuţiei de asigurări sociale de sănătate pentru aceste persoane se asigură de la bugetul de stat.
Art.21. - 
...........................................

(3) Perioada în care o persoană beneficiază de indemnizaţia prevăzută la art.2 alin.(1), respectiv la art.5 şi art.9 alin.(4) şi (5) sau se află în concediul fără plată prevăzut la art.6 constituie perioadă asimilată stagiului de cotizare în vederea stabilirii indemnizaţiilor de asigurări sociale de sănătate prevăzute de Ordonanţa de urgenţă a Guvernului nr.158/2005, aprobată cu modificări şi completări prin Legea nr.399/2006, cu modificările şi completările ulterioare.


	
	19. La articolul 21, alineatele (1) şi (3) se modifică şi vor avea următorul cuprins:

“Art.21. - (1) Pe perioada în care se beneficiază de indemnizaţia prevăzută la art.2 alin.(1), respectiv la art.5 şi art.9 alin.(4) şi (5), plata contribuţiei de asigurări sociale de sănătate pentru aceste persoane se asigură de la bugetul de stat.
..........................................
(3) Perioada în care o persoană beneficiază de indemnizaţia prevăzută la art. 2 alin. (1), respectiv la art. 5 şi art. 9 alin. (4) şi (5) constituie perioadă asimilată stagiului de cotizare în vederea stabilirii indemnizaţiilor de asigurări sociale de sănătate prevăzute de Ordonanţa de urgenţă a Guvernului nr.158/2005, aprobată cu modificări şi completări prin Legea nr.399/2006, cu modificările şi completările ulterioare.”

Autori: membrii comisiei


	Pentru corelare cu modificările propuse în raport în sensul abrogării dispoziţiilor privitoare la acordarea concediului fără plată.



	22. 
	76/2002(1)Perioada în care o persoană beneficiază de drepturile prevăzute la art. 2 alin.(1), respectiv la art.5, art.6, art.9 alin.(4) şi (5) constituie perioadă asimilată stagiului de cotizare în vederea stabilirii drepturilor de pensie în sistemul public şi a drepturilor stabilite de Legea nr.Art.22. -  privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.

(2) Perioada concediului pentru creşterea copilului prevăzut la art.2 alin.(1) şi art.6 constituie vechime în muncă şi în serviciu, precum şi în specialitate şi se are în vedere la stabilirea drepturilor ce se acordă în raport cu acestea.
	
	20. Articolul 22 se modifică şi va avea următorul cuprins:

“76/2002(1) Perioada în care o persoană beneficiază de drepturile prevăzute la art.2 alin.(1), respectiv la art.5, art.9 alin.(4) şi (5) constituie perioadă asimilată stagiului de cotizare în vederea stabilirii drepturilor de pensie în sistemul public şi a drepturilor stabilite de Legea nr.Art.22. -  privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.
(2) Perioada concediului pentru creşterea copilului prevăzut la art.2 alin.(1) constituie vechime în muncă şi în serviciu, precum şi în specialitate, şi se are în vedere la stabilirea drepturilor ce se acordă în raport cu acestea, cu respectarea prevederilor Legii nr.200/2004 privind recunoaşterea diplomelor şi calificărilor profesionale pentru profesiile reglementate din România, cu modificările și completările ulterioare.”
Autori: membrii comisiei


	Pentru corelare cu modificările propuse în raport în sensul abrogării dispoziţiilor privitoare la acordarea concediului fără plată.

Pentru clarificarea modalităţii de recunoaştere a vechimii în specialitate.

	23. 
	Art.25 alin.(1)

(1) Angajatorul are obligaţia de a aproba concediul pentru creşterea copilului prevăzut la art.2 alin.(1), precum şi concediul fără plată prevăzut la art.6 alin.(1). Perioada de acordare se stabileşte de comun acord cu angajatul.
Art.25. - 
(2) Este interzis angajatorului să dispună încetarea raporturilor de muncă sau de serviciu în cazul:
a) salariatei/salariatului care se află, după caz, în concediu pentru creşterea copilului în vârstă de până la un an sau de până la 2 ani, respectiv 3 ani, în cazul copilului cu handicap;

(3) Interdicţia prevăzută la alin. (2) se extinde, o singură dată, cu până la 6 luni după revenirea definitivă a salariatei/salariatului în unitate.


	
	21. La articolul 25, alineatul (1), litera a) a alineatului (2) şi alineatul (3) se modifică şi vor avea următorul cuprins:

 “(1) Angajatorul are obligaţia de a aproba concediul pentru creşterea copilului prevăzut la art.2 alin.(1). Perioada de acordare se stabileşte de comun acord cu angajatul.”Art.25 - 
“a) salariatei/salariatului care se află, după caz, în concediu pentru creşterea copilului în vârstă de până la 2 ani, respectiv 3 ani, în cazul copilului cu handicap;”
“(3) Interdicţia prevăzută la alin.(2) se extinde, o singură dată, cu 6 luni după revenirea definitivă a salariatei/ salariatului în unitate.”
Autori: membrii comisiei

	Pentru corelare cu modificările propuse în raport în sensul abrogării dispoziţiilor privitoare la acordarea concediului fără plată.



	24. 
	Art. 26 alin.(1)
Art.26. - (1) Constituie contravenţie nerespectarea prevederilor art.14 alin.(2), art.19 alin.(2), art.25 şi art.38 alin.(3) şi se sancţionează cu amendă de la 1.000 lei la 2.500 lei.


	
	22. La articolul 26, alineatul (1) se modifică şi va avea următorul cuprins:

“Art.26. - (1) Constituie contravenţie nerespectarea prevederilor art.14 alin.(2), art.19 alin.(2) şi art.25 şi se sancţionează cu amendă de la 1.000 lei la 2.500 lei.”

Autori: membrii comisiei


	Ca urmare a abrogării art.38.

	25. 
	Art.31 alin.(1) lit.a) 

(1) Pentru copilul cu dizabilitate care a împlinit vârsta de 3 ani, oricare dintre părinţii fireşti sau persoanele prevăzute la art. 8 alin. (2) beneficiază de un concediu pentru îngrijirea copilului până la vârsta de 7 ani, după cum urmează:Art.31 - 
a) în continuarea concediului prevăzut la art.2 alin.(1) lit.a);
..........................................

(2) Pe perioada concediului prevăzut la alin.(1)  se acordă o indemnizaţie lunară la nivelul de 0,9 ISR.


	
	23. La articolul 31, litera a) a alineatului (1) şi alineatul (2) se modifică şi vor avea următorul cuprins:

“a) în continuarea concediului prevăzut la art.2 alin.(1);”

„(2) Pe perioada concediului prevăzut la alin. (1) se acordă o indemnizaţie lunară de 45% din cuantumul indemnizaţiei minime stabilită potrivit art.2 alin.(2).”

Autori: membrii comisiei


	Pentru corelare cu modificările propuse în raport.

Întrucât drepturile acordate se raportează la salariului minim brut pe ţară garantat în plată.

	26. 
	Art.32 alin.(1) lit.c)-d)

Art.32. - (1) Oricare dintre părinţii fireşti sau persoanele prevăzute la art.8 alin.(2)  care au în întreţinere un copil cu dizabilitate beneficiază, după caz, de următoarele drepturi:

c) sprijin lunar în cuantum de 0,9 ISR, acordat persoanei cu dizabilitate gravă sau accentuată care nu realizează alte venituri în afara beneficiilor de asistenţă socială destinate persoanelor cu dizabilităţi, până la împlinirea de către copil a vârstei de 3 ani, respectiv de 0,6 ISR pentru copilul cu vârsta cuprinsă între 3 şi 7 ani;
d) sprijin lunar în cuantum de 0,6 ISR, acordat persoanei care nu îndeplineşte condiţiile prevăzute de lege pentru acordarea concediului pentru creşterea copilului şi indemnizaţiei lunare aferente, până la împlinirea de către copil a vârstei de 3 ani, respectiv de 0,3 ISR pentru copilul cu vârsta cuprinsă între 3 şi 7 ani.

(2) Persoana cu dizabilitate gravă sau accentuată care are în întreţinere un copil şi care nu îndeplineşte condiţiile prevăzute de lege pentru acordarea concediului pentru creşterea copilului şi indemnizaţiei lunare aferente beneficiază de sprijin lunar în cuantum de 0,9 ISR până la împlinirea de către copil a vârstei de 2 ani, respectiv de 0,3 ISR pentru copilul cu vârsta cuprinsă între 2 şi 7 ani.


	
	24. La articolul 32, literele c) şi d) ale alineatului (1) şi alineatul (2) se modifică şi vor avea următorul cuprins:
„c) sprijin lunar în cuantum de 45% din cuantumul indemnizaţiei minime stabilită potrivit art.2 alin.(2), acordat persoanei cu dizabilitate gravă sau accentuată care nu realizează alte venituri în afara beneficiilor de asistenţă socială destinate persoanelor cu dizabilităţi, până la împlinirea de către copil a vârstei de 3 ani, respectiv de 35% din cuantumul indemnizaţiei minime stabilită potrivit art.2 alin.(2) pentru copilul cu vârsta cuprinsă între 3 şi 7 ani;
d) sprijin lunar în cuantum de 35% din cuantumul indemnizaţiei minime stabilită potrivit art.2 alin.(2), acordat persoanei care nu îndeplineşte condiţiile prevăzute de lege pentru acordarea concediului pentru creşterea copilului şi indemnizaţiei lunare aferente, până la împlinirea de către copil a vârstei de 3 ani, respectiv de 15% din cuantumul indemnizaţiei minime stabilită potrivit art.2 alin.(2) pentru copilul cu vârsta cuprinsă între 3 şi 7 ani.”
„(2) Persoana cu dizabilitate gravă sau accentuată, care are în întreţinere un copil şi care nu îndeplineşte condiţiile prevăzute de lege pentru acordarea concediului pentru creşterea copilului şi indemnizaţiei lunare aferente, beneficiază de sprijin lunar în cuantum de 45% din cuantumul indemnizaţiei minime stabilită potrivit art.2 alin.(2) până la împlinirea de către copil a vârstei de 2 ani, respectiv de 15% din cuantumul indemnizaţiei minime stabilită potrivit art.2 alin.(2) pentru copilul cu vârsta cuprinsă între 2 şi 7 ani.”
Autori: membrii comisiei

	Întrucât drepturile acordate se raportează la salariului minim brut pe ţară garantat în plată.



	27. 
	Art.36, alin.(1), lit.f)
Art.36 - (1) Drepturile prevăzute la art.31 şi art.32 alin.(1) lit.c) şi d) şi alin.(2) încetează în următoarele situaţii:
...........................................

f) beneficiarul se află în situaţia prevăzută la art.38 alin.(9).


	
	25. La articolul 36 alineatul (1), litera f) se abrogă.

Autori: membrii comisiei


	Ca urmare a abrogării art.38.

	28. 
	Art. 37 alin.(1) lit.j)

Art.37. - (1) Drepturile prevăzute la art. 31 şi art. 32 alin. (1)  lit. c)  şi d)  şi alin. (2)  se suspendă începând cu ziua sau, după caz, cu luna următoare celei în care se produce una din următoarele situaţii:

j) beneficiarul se află în situaţia prevăzută la art.38 alin.(6).

	
	26. La articolul 37 alineatul (1), litera j) se abrogă.

Autori: membrii comisiei
	Ca urmare a abrogării art.38.

	29. 
	Art.38. - (1) Verificarea îndeplinirii obligaţiei prevăzute la art.12 alin.(2)  se realizează anual, până la data de 31 ianuarie a fiecărui an, pentru obligaţiile de plată către bugetul local aferente anului anterior.

(2) Pentru verificarea îndeplinirii obligaţiei în condiţiile alin.(1), agenţiile teritoriale transmit primăriilor, până la data de 15 ianuarie a fiecărui an, tabelul centralizator cuprinzând beneficiarii drepturilor prevăzute la art.2, art.7, art.31 alin.(1)  şi (2) şi art.32 alin.(1)  lit.c)  şi d)  existenţi în plată la această dată şi ale căror drepturi sunt stabilite de cel puţin 6 luni.

(3) Pe baza tabelului centralizator prevăzut la alin. (2)  primarii verifică dacă persoanele au achitat pentru anul anterior obligaţiile de plată către bugetul local şi întocmesc situaţia centralizatoare cu persoanele care nu au respectat această condiţie, pe care o transmit agenţiilor teritoriale până la data de 31 ianuarie a fiecărui an.

(4) Pentru beneficiarii prevăzuţi la alin.(2)  care nu şi-au achitat impozitele şi taxele locale până la data prevăzută la alin.(3) , serviciul de specialitate al primarului are obligaţia să comunice acestora suma de plată, iar în cazul în care prin hotărâre a autorităţii administraţiei publice locale s-a stabilit eşalonarea, reducerea sau scutirea obligaţiilor legale de plată, se va comunica şi termenul scadent pentru acestea.

(5) La data de 31 martie primarii verifică dacă persoanele beneficiare ale drepturilor prevăzute de prezenta ordonanţă de urgenţă cuprinse în situaţia centralizatoare prevăzută la alin.(3) şi-au achitat impozitele şi taxele locale şi transmit agenţiilor judeţene o nouă situaţie centralizatoare actualizată cu persoanele care nu şi-au îndeplinit această obligaţie, până la data de 5 aprilie.

(6) Neachitarea obligaţiilor legale faţă de bugetele locale în termenul prevăzut la alin.(5)  conduce la suspendarea pe o perioadă de 5 luni a drepturilor prevăzute de prezenta ordonanţă de urgenţă începând cu drepturile aferente lunii aprilie.

(7) Achitarea obligaţiilor legale faţă de bugetul local în perioada prevăzută la alin.(6)  atrage reluarea plăţii drepturilor, începând cu luna următoare celei în care s-a achitat obligaţia, inclusiv pentru drepturile cuvenite în perioada suspendării.

(8) În vederea aplicării prevederilor alin.(7), beneficiarii drepturilor transmit agenţiei teritoriale copia actului eliberat de autoritatea administraţiei publice locale prin care se face dovada achitării obligaţiilor de plată către bugetul local.

(9) În situaţia în care, până la sfârşitul perioadei prevăzute la alin.(6), nu sunt achitate obligaţiile faţă de bugetul local, drepturile prevăzute la art.2, art.7, art.31 alin.(1) şi (2)  şi art.32 alin.(1) lit.c) şi d)  încetează.

(10) În situaţia în care în perioada de suspendare prevăzută la alin.(6)  dreptul încetează, iar persoana îndreptăţită aduce în această perioadă dovada prin care se confirmă plata obligaţiilor faţă de bugetul local, plata drepturilor se face numai pentru perioada cuprinsă între data suspendării drepturilor şi data încetării acordării acestora.

(11) Suspendarea, reluarea şi încetarea drepturilor se fac prin decizie a directorului executiv al agenţiei teritoriale.

Art.39. - (1) În baza prevederilor art.286 din Legea nr. 571/2003, cu modificările şi completările ulterioare, şi ale art.125 din Ordonanţa Guvernului nr.92/2003 privind Codul de procedură fiscală, republicată, cu modificările şi completările ulterioare, autorităţile administraţiei publice locale pot aproba scutiri, reduceri, eşalonări sau amânări la obligaţiile de plată faţă de bugetele locale, pentru beneficiarii drepturilor prevăzute de prezenta ordonanţă de urgenţă.

(2) În situaţia în care au fost aprobate eşalonări sau amânări la plata obligaţiilor faţă de bugetele locale, situaţia centralizatoare prevăzută la art.38 alin.(3) şi (5)  va cuprinde numai persoanele care până la termenele reglementate nu şi-au achitat obligaţiile, inclusiv în condiţiile alin.(1).

	
	27. Articolele 38 şi 39 se abrogă.

Autori: membrii comisiei
	Această obligație a fost eliminată prin Legea nr.342/2015 pentru beneficiarii de venit minim garantat. Pentru a nu se crea discriminări, mai ales în privința familiilor cu copii, se impune eliminarea și în cazul acordării indemnizației pentru creșterea copilului.

	30. 
	__
	__
	Art.II. – Prezenta lege intră în vigoare la data de 1 iulie 2016.

Autori: membrii comisiei


	Termen necesar pentru a face posibilă aplicarea noilor modificări.

	31. 
	__
	__
	Art.III. – (1) Pentru persoanele care, la data intrării în vigoare a prezentei legi, beneficiază de concediul și indemnizația pentru creșterea copilului prevăzute de art.2 alin.(1) din Ordonanța de urgență a Guvernului nr.111/2010, cu modificările și completările ulterioare, modificările aduse prin prezenta lege se aplică după cum urmează:

a) pentru persoanele care se află în concediul pentru creşterea copilului în vârstă de până la un an, precum și pentru cele aflate în concediul fără plată pentru creşterea copilului în vârstă de până la 2 ani, modificarea opțiunii se realizează pe bază de cerere și acte doveditoare privind suspendarea realizării de venituri supuse impozitului pentru perioada rămasă până la împlinirea de către copil a vârstei de 2 ani, respectiv 3 ani în cazul copilului cu handicap;

b) pentru persoanele care se află în concediul pentru creşterea copilului în vârstă de până la 2 ani, modificarea cuantumului se realizează din oficiu, pe baza documentelor care au stat la baza acordării dreptului.
(2) În aplicarea alin.(1), se  emit instrucţiuni care se aprobă prin ordin al ministrului muncii, familiei, protecţiei sociale şi persoanelor vârstnice.”
Autori: membrii comisiei


	Prevederea este necesară pentru reglementarea situaţiilor persoanelor care beneficiază de diferite concedii reglementate în prezent de OUG nr. 111/2010. 

	32. 
	__
	__
	Art.IV. – În termen de 60 de zile de la publicarea prezentei legi în Monitorul Oficial al României, Partea I, normele metodologice de aplicare a prevederilor Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor, aprobate prin Hotărârea Guvernului nr.52/2011, publicată în Monitorul Oficial al României, Partea I, nr. 78 din 31 ianuarie 2011, cu modificările şi completările ulterioare se modifică în mod corespunzător, la propunerea Ministerului Muncii, Familiei, protecției Sociale și Persoanelor Vârstnice.

Autori: membrii comisiei


	Prevedere necesară, pentru aplicare aunitară a dispoziţiilor legale.

	33. 
	
	
	Art.V. - Ordonanţa de urgenţă a Guvernului nr.111/2010 privind concediul şi indemnizaţia lunară pentru creşterea copiilor, cu modificările şi completările ulterioare, precum şi cu cele  aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autori: membrii comisiei


	Prevedere necesară, ţinând cont de numeroasele modificări aduse textului iniţial.


Anexa nr.2
AMENDAMENTE RESPINSE:
	Nr. crt.
	Text iniţial
	Text propus
(autor amendament)
	Motivare
1. Argumente pentru susţinere

2. Argumente pentru respingere
	Camera decizională

	1. 
	Art.2, alin.(2)

“(2) Indemnizaţia lunară prevăzută la alin.(1) se stabileşte în cuantum de 85% din media veniturilor nete realizate în ultimele 12 luni din ultimii doi ani, şi nu poate fi mai mică de 85% din cuantumul salariului minim brut pe ţară garantat în plată.”


	Domnul deputat Ioan Axente propune reformularea textului după cum urmează:

„(2) Indemnizaţia lunară prevăzută la alin.(1) se stabileşte în cuantum de 85% din salariul mediu brut utilizat la fundamentarea bugetului asigurărilor sociale de stat.”

	1. Pentru stabilirea unui cuantum fix al acestei indemnizaţii şi pentru a veni în sprijinul familiilor cu venituri sub acest plafon. S-a apreciat că persoanele beneficiare, cu venituri salariale mai mari de acest plafon, se vor întoarce mai repede în activitate, având posibilitatea de a plăti serviciile unei persoane calificate în grija căreia să lase copilul pe perioada cât este la serviciu.
2. S-a considerat că forma adoptată de comisie este acoperitoare.


	Camera Deputaţilor

	2. 
	Art.2, alin.(2)

“(2) Indemnizaţia lunară prevăzută la alin.(1) se stabileşte în cuantum de 85% din media veniturilor nete realizate în ultimele 12 luni din ultimii doi ani, şi nu poate fi mai mică de 85% din cuantumul salariului minim brut pe ţară garantat în plată.”


	Domnul deputat Kerekes Karoly propune reformularea textului după cum urmează:

„(2) Indemnizaţia lunară prevăzută la alin.(1) se stabileşte în cuantum de 85% din media veniturilor nete realizate în ultimele 12 luni din ultimii doi ani, şi nu poate fi mai mică decât cuantumul salariului minim brut pe ţară garantat în plată.”

	1. Pentru a veni în sprijinul familiilor cu venituri sub acest plafon. Indemnizaţia este un venit de înclouire al salariului şi nu trebuie să fie mai mic decât salariul minim brut pe ţară garantat în plată.

2. S-a considerat că forma adoptată de comisie este acoperitoare.


	Camera Deputaţilor

	3. 
	Art.2 alin.(2) 

 “(2) Indemnizaţia lunară prevăzută la alin.(1) se stabileşte în cuantum de 85% din media veniturilor nete realizate în ultimele 12 luni din ultimii doi ani, şi nu poate fi mai mică de 85% din cuantumul salariului minim brut pe ţară garantat în plată.”


	Domnul deputat Irinel Stativă propune reformularea textului după cum urmează:

“(2) Indemnizaţia lunară prevăzută la alin.(1) se stabileşte în cuantum de 85% din media veniturilor nete realizate în ultimele 12 luni din ultimii doi ani, anterioare datei naşterii copilului, în care s-au realizat venituri supuse impozitului, şi nu poate fi mai mică de 85% din cuantumul salariului minim brut pe ţară garantat în plată.”

 
	1. Pentru claritatea textului şi pentru a nu lăsa loc de interpretări. Sintagma “ultimele 12 luni din ultimii doi ani” este restrictivă şi poate da naştere la interpretări abuzive, în sensul luării în considerare, ca bază de calcul, strict a celor 12 luni, indiferent dacă beneficiarii au realizat sau nu venituri. 

De asemenea, reglementarea trebuie să fie clară şi din perspectiva faptului că beneficiarul nu îşi poate alege cele 12 luni aleatoriu, din cele 24 de luni anterioare naşterii copilului, ci se iau în considerare, plecând de la data naşterii copilului, lunile în care au fost realizate venituri, până când se fac 12 luni.

2. Respins la vot.


	Camera Deputaţilor

	4. 
	Art.31 alin.(2)

(2) Pe perioada concediului prevăzut la alin.(1) se acordă o indemnizaţie lunară la nivelul de 0,9 ISR.
	Doamna deputat Cristina Pocora şi domnul deputat Adrian Solomon propun reformularea textului după cum urmează: 

„(2) Pe perioada concediului prevăzut la alin.(1) se acordă o indemnizaţie lunară egală cu cuantumul indemnizaţiei minime stabilită potrivit art.2 alin.(2).”

	1. Pentru a veni în sprijinul persoanelor care au în întreţinere un copil cu handicap, ţinând cont de nevoile speciale ale acestuia.

2. Respins la vot.
	Camera Deputaţilor

	5. 
	Art.32, alineat nou


	Doamna deputat Cristina Pocora şi domnul deputat Adrian Solomon propun reformularea textului după cum urmează: 

“(5) Persoanele care se află în situaţia prevăzută la alin.(1) lit.a) beneficiază de o indemnizaţie egală cu 50% din cuantumul indemnizaţiei minime stabilită potrivit art.2 alin.(2).”


	1. Pentru a veni în sprijinul persoanelor care au program de lucru redus la 4 ore şi au în întreţinere un copil cu handicap, ţinând cont de nevoile speciale ale acestuia.

2. Respins la vot.
	Camera Deputaţilor

